கேள்வி: கிறிஸ்துவின் திரு ஆத்துமமே (செபம்) என்பது என்ன?
பதில்: ''கிறிஸ்துவின் திரு ஆத்துமமே'' எனத்துவங்கும் செபமானது கத்தோலிக்க திருச்சபையின் மரபில் நடுக் காலம் (ஐரோப்பா) முதல் பயன்படுத்தப்பட்டு வரும் செபமாகும். இச்செபமானது கத்தோலிக்கருக்கு நற்கருணையின் மீது இருக்கும் நம்பிக்கைகளையும், திருமுழுக்கு, மற்றும் திருப்பாடுகள் ஆகியவற்றில் இருக்கும் நம்பிக்கைகளையும் அடிப்படையாகக்கொண்டதாகும்.Anima Christi at Catholic prayers [http://www.ourcatholicprayers.com/anima-christi.html] ஜீன்-பாப்திஸ்டு லூலி (Jean-Baptiste Lully) இச்செபத்துக்கு இசைவடிவம் கொடுத்துள்ளார். புனித லொயோலா இஞ்ஞாசியார் தனது ''லொயோலா இஞ்ஞாசியாரின் ஆன்ம பயிற்சிகள்'' (Spiritual Exercises) நூலில் இச்செபத்தை குறிப்பிட்டுள்ளதால் இதன் ஆசிரியர் இவர் என பலர் தவறாக எண்ணுகின்றனர். இக்காரணத்தால் இச்செபமானது ''இஞ்ஞாசியார் செபம்'' எனவும் அழைக்கப்படுகின்றது. எனினும் அவருக்கு முந்தியே பல செபநூல்களில் இச்செபமானது இடம்பெற்றுள்ளது என்பது குறிக்கத்தக்கது. இதன் ஆசிரியர் இருபத்திரண்டாம் யோவான் (திருத்தந்தை) என்பது சிலர் கருத்து. ஆயினும் இதற்கு எச்சான்றும் இல்லை.